               COMISIA EUROPEANĂ
            Bruxelles, 27.11.2019
            COM(2019) 606 final
            2019/0268(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului de asociere reunit în configurația comerț

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului de asociere UE-Moldova reunit în configurația comerț în ceea ce privește adoptarea preconizată a unei decizii de modificare a anexei XV la Acordul de asociere UE-Moldova.

               2.Contextul propunerii

               2.1.Acordul de asociere

               Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, (denumit în continuare „acordul”), instituie o Zonă de Liber Schimb Aprofundat și Cuprinzător („DCFTA”), care urmărește să creeze condițiile necesare pentru îmbunătățirea relațiilor economice și comerciale. Aceasta include reducerea sau eliminarea progresivă a taxelor vamale pentru mărfurile comercializate între cele două părți. Acordul a intrat pe deplin în vigoare la 1 iulie 2016.

               2.2.Comitetul de asociere reunit în configurația comerț

               Comitetul de asociere reunit în configurația comerț a fost instituit prin articolul 438 alineatul (4) din acord și îndeplinește sarcinile care îi sunt conferite în temeiul titlului V din acord, și anume Comerț și aspecte legate de comerț. Prin Decizia 3/2014 a Consiliului de asociere UE-Republica Moldova, din 16 decembrie 2014, Consiliul de asociere a delegat Comitetului de asociere reunit în configurația comerț competența de a actualiza sau de a modifica anexele la acord care se referă la capitolele 1, 3, 5, 6 și 8 din titlul V (Comerț și aspecte legate de comerț) din acord.

               2.3.Actul preconizat a fi adoptat de Comitetul de asociere reunit în configurația comerț

               Articolul 147 din acord prevede că părțile examinează, în cadrul Comitetului de asociere reunit în configurația comerț, pe bază de reciprocitate, posibilitățile de a-și acorda reciproc concesii suplimentare, în vederea îmbunătățirii liberalizării schimburilor comerciale cu produse agricole, în special cele care fac obiectul contingentelor tarifare (CT). Mai concret, articolul 147 alineatul (5) prevede o astfel de reexaminare în cursul celui de al treilea an de la intrarea în vigoare a acordului. Mai mult, articolul 148 alineatul (5) prevede posibilitatea ca Comitetul de asociere reunit în configurația comerț să modifice, de comun acord, volumele de declanșare ale produselor care fac obiectul mecanismului de prevenire a eludării (anexa XV-C).

               Se preconizează ca „Decizia nr..../... a Comitetului de asociere UE-Republica Moldova reunit în configurația comerț din ... 20..., de actualizare a anexei XV la acord” (denumită în continuare „actul avut în vedere”), să fie adoptată de Comitetul de asociere reunit în configurația comerț prin procedură scrisă, astfel cum se prevede la articolul 11 din anexa II la Decizia nr. 1/2014 a Consiliului de asociere UE-Republica Moldova, din 16 decembrie 2014, de adoptare a propriului regulament de procedură și a celui al Comitetului de asociere și al subcomitetelor.

               Scopul actului avut în vedere este de a modifica anexa XV la acord („Eliminarea taxelor vamale”) în funcție de rezultatele negocierilor dintre Comisia Europeană și Republica Moldova, care au fost inițiate la cererea Republicii Moldova în cadrul reexaminării menționate mai sus.

               3.Poziția care urmează să fie adoptată în numele Uniunii

               Poziția care urmează să fie adoptată în numele Uniunii vizează modificarea anexei XV la acord, în conformitate cu rezultatele negocierilor dintre Comisia Europeană și Republica Moldova.

               În temeiul dispozițiilor de la articolul 147 alineatul (4) și de la articolul 148 alineatul (5) din acord, rezultatele negocierilor vor fi oficializate printr-o decizie a Comitetului de asociere UE-Moldova reunit în configurația comerț. În conformitate cu procedura prevăzută la articolul 218 alineatul (9) din Tratatul privind funcționarea Uniunii Europene („TFUE”), Comisia va prezenta o propunere Consiliului, care adoptă o decizie de stabilire a poziției care urmează să fie adoptată în numele Uniunii în cadrul comitetului menționat anterior.

               Tabelele următoare prezintă un rezumat al modificărilor propuse:

               Tabelul 1 – Modificări ale anexei XV-A (CT pentru exporturile Republicii Moldova în UE)

                        Produsul (codul NC)

                        Actual (tone)

                        Nou (tone)

                        Struguri de masă, proaspeți (08061010)

                        10 000

                        20 000

                        Prune, proaspete (08094005)

                        10 000

                        15 000

                        Cireșe (altele decât vișinele), proaspete (08092900)*

                        Nu există

                        1 500

               * În anexa XV-B, în lista produselor care fac obiectul unui preț de intrare, se elimină rândul cu codul NC 2012 0809 29 00 și descrierea produsului „Cireșe (altele decât vișinele), proaspete”.

               Tabelul 2 – Modificări ale anexei XV-C (volume de declanșare ale mecanismului de prevenire a eludării pentru exporturile Republicii Moldova în UE)

                        Categoria de produse

                        Actual (tone)

                        Nou (tone)

                        6. Grâu, făină și aglomerate sub formă de pelete

                        75 000

                        150 000

                        7. Orz, făină și aglomerate sub formă de pelete

                        70 000

                        100 000

                        8. Porumb, făină și aglomerate sub formă de pelete

                        130 000

                        250 000

                        10. Cereale prelucrate

                        2 500

                        5 000

               Tabelul 3 – Modificări ale anexei XV-D (CT pentru exporturile UE în Republica Moldova – introducere treptată)

                        CT (categoria de produse)

                        Actual

                        Nou

                        CT 1 (Carne de porc)

                        4 000

                        5 500 (4 500/5 000/5 500)

                        CT 2 (Carne de pasăre)

                        4 000

                        6 000 (5 000/5 500/6 000)

                        CT 3 (Produse lactate)

                        1 000

                        2 000 (1 500/2 000)

                        CT 5 (Zahăr)

                        5 400

                        9 000 (7 000/8 000/9 000)

               Acest acord ar trebui să fie privit în contextul mai larg al concluziilor Consiliului European din 20 iunie 2019, prin care Comisia Europeană a fost invitată să lucreze la un set de măsuri concrete de sprijinire a Republicii Moldova, pe baza punerii în aplicare susținute a reformelor în temeiul acordului/DCFTA.

               Comisia a prezentat rezultatul negocierilor în cadrul Comitetului pentru politică comercială la 19 iulie 2019 și la 6 septembrie 2019.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din TFUE prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2.Aplicarea la cazul în discuție

               Comitetul de asociere reunit în configurația comerț este un organism instituit prin acord. Actul pe care Comitetul de asociere reunit în configurația comerț este invitat să îl adopte constituie un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolul 438 alineatul 3 din acord. Actul avut în vedere nu completează și nu modifică cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul și conținutul actului preconizat se referă la politica comercială comună. Prin urmare, temeiul juridic material al deciziei propuse este articolul 207 din TFUE.

               4.3.Concluzie

               Temeiul juridic al deciziei propuse ar trebui să fie articolul 207 alineatul (4) primul paragraf din TFUE, coroborat cu articolul 218 alineatul (9) din tratatul respectiv.

               5.Publicarea actului avut în vedere

               Întrucât actul Comitetului de asociere reunit în configurația comerț va modifica anexa XV la acord, este indicat ca acesta să fie publicat în Jurnalul Oficial al Uniunii Europene după adoptarea sa.

               2019/0268 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului de asociere reunit în configurația comerț

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (denumit în continuare „acordul”) a fost încheiat de Uniune prin Decizia (UE) 2016/839 a Consiliului din 23 mai 2016
                  2
                și a intrat în vigoare la 1 iulie 2016.

               (2)În conformitate cu articolul 438 alineatul (3) din acord, Comitetul de asociere reunit în configurația comerț poate adopta decizii în domeniile în care Consiliul de asociere i-a delegat competențe în acest sens. Prin Decizia nr. 3/2014 din 16 decembrie 2014, Consiliul de asociere a delegat Comitetului de asociere reunit în configurația comerț competențele sale de a actualiza sau de a modifica anumite anexe care se referă la comerț
                  3
               .

               (3)În urma consultărilor, în conformitate cu articolul 147 din acord, Republica Moldova și Uniunea Europeană au convenit, pe bază de reciprocitate, să crească volumul de produse care fac obiectul contingentelor tarifare anuale scutite de taxe vamale.

               (4)Uniunea Europeană a acceptat să crească volumul contingentelor tarifare (denumite în continuare „CT”) pentru mărfurile originare din Republica Moldova în cazul strugurilor de masă și al prunelor și să introducă un nou contingent tarifar pentru cireșe. Republica Moldova a acceptat creșterea treptată a volumului contingentelor tarifare pentru mărfurile originare din Uniunea Europeană în cazul următoarelor produse incluse pe lista de concesii tarifare (Republica Moldova): carne de porc („CT 1”), carne de pasăre („CT 2”), produse lactate („CT 3”) și zahăr („CT 5”).

               (5)Republica Moldova a solicitat Uniunii Europene să modifice anexa XV-C în vederea creșterii volumului de grâu (făină și aglomerate sub formă de pelete), de orz (făină și aglomerate sub formă de pelete), de porumb (făină și aglomerate sub formă de pelete) și de cereale prelucrate pentru declanșarea mecanismului de prevenire a eludării prevăzut la articolul 148 acordul respectiv.

               (6)Comitetul de asociere reunit în configurația comerț urmează să adopte prin procedură scrisă o decizie de actualizare a anexei XV la acord.

               (7)Este oportun să se stabilească poziția care urmează să fie adoptată în numele Uniunii în cadrul Comitetului de asociere reunit în configurația comerț, întrucât decizia de actualizare a anexei XV la acord va fi obligatorie pentru Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului de asociere reunit în configurația comerț cu privire la actualizarea anexei XV se bazează pe proiectul de decizie a Comitetului respectiv anexat la prezenta decizie.

               Articolul 2

               Comisia publică decizia Comitetului de asociere reunit în configurația comerț astfel cum a fost adoptată în Jurnalul Oficial al Uniunii Europene.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (2)

                        Decizia (UE) 2016/839 a Consiliului din 23 mai 2016 privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte. JO L 141, 28.5.2016, p. 28.

                     (3)

                        JO L 110, 29.4.2015, p. 40.

    ---documentbreak---

               COMISIA EUROPEANĂ
            Bruxelles, 27.11.2019
            COM(2019) 606 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Comitetului de asociere reunit în configurația comerț

               ANEXĂ

               PROIECT DE

               DECIZIA NR. …/… A COMITETULUI DE ASOCIERE UE-MOLDOVA REUNIT ÎN CONFIGURAȚIA COMERȚ

               din … 20...

               de actualizare a anexei XV la acord

               COMITETUL DE ASOCIERE REUNIT ÎN CONFIGURAȚIA COMERȚ,

               având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte semnat la Bruxelles în data de 27 iunie 2014, în special articolul 147 alineatele (4) și (5), articolul 148 alineatul (5) și articolul 438 alineatul (3),

               întrucât:

               (1)Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (denumit în continuare „acordul”) a intrat în vigoare la 1 iulie 2016.

               (2)În urma consultărilor, în conformitate cu articolul 147 din acord, Republica Moldova și Uniunea Europeană au convenit, pe bază de reciprocitate, să crească volumul de produse care fac obiectul contingentelor tarifare anuale scutite de taxe vamale.

               (3)Uniunea Europeană a acceptat să crească volumul contingentelor tarifare (denumite în continuare „CT”) pentru mărfurile originare din Republica Moldova în cazul strugurilor de masă și al prunelor și să introducă un nou contingent tarifar pentru cireșe. Republica Moldova a acceptat creșterea treptată a volumului contingentelor tarifare pentru mărfurile originare din Uniunea Europeană în cazul următoarelor produse incluse în lista de concesii tarifare (Republica Moldova): carne de porc („CT 1”), carne de pasăre („CT 2”), produse lactate („CT 3”) și zahăr („CT 5”).

               (4)Ca urmare a unei solicitări din partea Republicii Moldova în conformitate cu articolul 148 din prezentul acord, Uniunea Europeană a acceptat să crească volumul pentru declanșarea mecanismului de prevenire a eludării pentru grâu (făină și aglomerate sub formă de pelete), orz (făină și aglomerate sub formă de pelete), porumb (făină și aglomerate sub formă de pelete) și cereale prelucrate.

               (5)Prin Decizia nr. 3/2014 din 16 decembrie 2014, Consiliul de asociere a delegat Comitetului de asociere reunit în configurația comerț competențele sale de a actualiza sau de a modifica anumite anexe care se referă la comerț.

               DECIDE:

               Articolul 1

               1.Anexa XV-A la acord se înlocuiește cu anexa 1 la prezenta decizie.

               2.În anexa XV-B, în lista produselor care fac obiectul unui preț de intrare, se elimină rândul cu codul NC 2012 0809 29 00 și descrierea produsului „Cireșe (altele decât vișinele), proaspete”.

               3.În anexa XV-C, volumele de declanșare pentru următoarele categorii de produse se modifică după cum urmează:

               (a)Pentru categoria de produse 6. Grâu, făină și aglomerate sub formă de pelete, în coloana cu titlul „Volumul de declanșare (în tone)” cuantumul de „75 000” se înlocuiește cu „150 000”;

               (b)Pentru categoria de produse 7. Orz, făină și aglomerate sub formă de pelete, în coloana cu titlul „Volumul de declanșare (în tone)” cuantumul de „70 000” se înlocuiește cu „100 000”;

               (c)Pentru categoria de produse 8. Porumb, făină și aglomerate sub formă de pelete, în coloana cu titlul „Volumul de declanșare (în tone)” cuantumul de „130 000” se înlocuiește cu „250 000”; și

               (d)Pentru categoria de produse 10. Cereale prelucrate, în coloana cu titlul „Volumul de declanșare (în tone)” cuantumul de „2 500” se înlocuiește cu „5 000”.

               4.În anexa XV-D, Lista de concesii tarifare (Republica Moldova), a patra coloană cu titlul „Categorie” se modifică după cum urmează:

               (a)Toate trimiterile la „CT 1 (4 000 t)”se înlocuiesc cu „CT 1 (4 500 t; pentru anul 2021: 5 000 t și începând cu anul 2022: 5 500 t)”;

               (b)Toate trimiterile la „CT 2 (4 000 t)”se înlocuiesc cu „CT 2 (5 000 t; pentru anul 2021: 5 500 t și începând cu anul 2022: 6 000 t)”;

               (c)Toate trimiterile la „CT 3 (1 000 t)”se înlocuiesc cu „CT 3 (1 500 t și începând cu anul 2021: 2 000 t)”;

               (d)Toate trimiterile la „CT 5 (5 400 t)”se înlocuiesc cu „CT 5 (7 000 t; pentru anul 2021: 8 000 t și începând cu anul 2022: 9 000 t)”.

               Articolul 2

               Prezenta decizie intră în vigoare la data adoptării.

               Adoptată la …, …

                        Pentru Comitetul de asociere în configurația comerț

                        Președinte

               Anexa 1

               ACTUALIZARE a anexei XV-A la Acordul de asociere

               Textul anexei XV-A se înlocuiește cu următorul text:

               Anexa XV-A

               Produse supuse scutirii anuale de taxe pentru contingentele tarifare (Uniunea)

                        Nr. de ordine

                        Cod NC

                        2012

                        Denumirea produsului

                        Volum (tone)

                        Nivelul taxei

                        1

                        07020000

                        Tomate, în stare proaspătă sau refrigerată

                        2 000

                        scutire

                        2

                        07032000

                        Usturoi, în stare proaspătă sau refrigerată

                        220

                        scutire

                        3

                        08061010

                        Struguri de masă, proaspeți

                        20 000

                        scutire

                        4

                        08081080

                        Mere, proaspete, altele decât mere pentru fabricarea băuturilor fermentate sau nefermentate, prezentate în vrac, de la 16 septembrie la 15 decembrie

                        40 000

                        scutire

                        5

                        08092900

                        Cireșe, altele decât vișinele, proaspete

                        1 500

                        scutire

                        6

                        08094005

                        Prune, proaspete

                        15 000

                        scutire

                        7

                        20096110

                        Suc de struguri, incl. must, nefermentat, cu o valoare Brix de maxim 30 la 20 °C, în valoare de peste 18 euro/100 kg, chiar cu adaos de zahăr sau alți îndulcitori, altul decât cel cu conținut de alcool

                        500

                        scutire

                        Nr. de ordine

                        Cod NC

                        2012

                        Denumirea produsului

                        Volum (tone)

                        Nivelul taxei

                        20096919

                        Suc de struguri, incl. must, nefermentat, cu o valoare Brix de peste 67 la 20 °C, în valoare de peste 22 EUR/100 kg, chiar cu adaos de zahăr sau alți îndulcitori, altul decât cel cu conținut de alcool

                        20096951

                        Suc de struguri concentrat, incl. must, nefermentat, cu o valoare Brix de peste 30, dar de maxim 67 la 20 °C, în valoare de peste 18 euro/100 kg, chiar cu adaos de zahăr sau alți îndulcitori, altul decât cel cu conținut de alcool

                        20096959

                        Suc de struguri, incl. must, nefermentat, cu o valoare Brix de peste 30, dar de maxim 67 la 20 °C, în valoare de peste 18 euro/100 kg, chiar cu adaos de zahăr sau alți îndulcitori, altul decât cel concentrat sau cu conținut de alcool


               COMISIA EUROPEANĂ
            Bruxelles, 6.3.2019
            COM(2019) 97 final
            2019/0053(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Organizației Regionale de Gestionare a Pescuitului în Pacificul de Sud și de abrogare a Deciziei 9784/17

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii în cadrul reuniunilor Organizației Regionale de Gestionare a Pescuitului în Pacificul de Sud (SPRFMO) pentru perioada 2019-2023, în legătură cu adoptarea preconizată a măsurilor de conservare și gestionare.

               2.Contextul propunerii

               2.1.Convenția privind conservarea și gestionarea resurselor piscicole în marea liberă a Pacificului de Sud

               Convenția privind conservarea și gestionarea resurselor piscicole în marea liberă a Pacificului de Sud (convenția SPRFMO) urmărește, prin instituirea SPRFMO, conservarea pe termen lung și utilizarea durabilă a resurselor piscicole în zona convenției. Convenția a intrat în vigoare la 24 august 2012.

               Uniunea este parte la SPRFMO, deoarece a ratificat convenția în temeiul Deciziei 2012/130/UE a Consiliului
                  1
               .

               2.2.Comisia SPRFMO

               Comisia SPRFMO este organismul instituit prin convenția SPRFMO, care este responsabil pentru gestionarea și conservarea resurselor piscicole din zona convenției. Comisia SPRFMO adoptă măsuri de conservare și gestionare pentru a asigura conservarea pe termen lung și utilizarea durabilă a resurselor piscicole care intră în domeniul său de competență.

               În calitate de membru al comisiei SPRFMO, Uniunea are drepturi de participare și de vot. Comisia SPRFMO își adoptă de obicei deciziile prin consens. Cu toate acestea, poate adopta decizii cu o majoritate de trei pătrimi din membrii săi, cu excepția cazului în care convenția SPRFMO prevede în mod expres un consens.

               2.3.Deciziile comisiei SPRFMO

               Comisia SPRFMO are autoritatea de a adopta măsuri de conservare și de executare pentru zonele de pescuit din sfera sa de competență, măsuri care sunt obligatorii pentru părțile contractante.

               În conformitate cu articolul 17 alineatul (1) din convenția SPRFMO, măsurile intră în vigoare în 90 de zile de la data la care sunt notificate de către SPRFMO părților contractante. În cazul în care un membru al comisiei SPRFMO prezintă o obiecție la o decizie în termen de 60 de zile de la notificare, decizia nu va avea caracter obligatoriu pentru membrul respectiv în măsura obiecției formulate. În cazul în care se prezintă o obiecție, se înființează un comitet de reexaminare în termen de 30 zile de la încheierea perioadei de formulare a obiecțiilor pentru a decide cu privire la obiecție.

               3.Poziția care urmează să fie adoptată în numele Uniunii

               Poziția care urmează să fie adoptată în numele Uniunii în cadrul reuniunilor anuale ale organizațiilor regionale de gestionare a pescuitului (ORGP) este în prezent stabilită în conformitate cu o abordare pe două niveluri. O decizie a Consiliului stabilește, pe o bază multianuală, principiile directoare și orientările în ceea ce privește poziția Uniunii, iar aceasta este apoi ajustată, pentru fiecare reuniune anuală, prin documente neoficiale ale Comisiei care sunt discutate în cadrul grupului de lucru al Consiliului.

               În ceea ce privește SPRFMO, această abordare este pusă în aplicare prin Decizia 9784/17 a Consiliului din 30 mai 2017, care stabilește poziția Uniunii în cadrul SPRFMO pentru perioada 2017-2021. Decizia conține principii și orientări generale, dar ia în considerare, de asemenea, în măsura posibilului, particularitățile SPRFMO. În plus, decizia stabilește procesul standard pentru stabilirea poziției Uniunii an de an, conform solicitării statelor membre.

               Decizia 9784/17 nu prevede o revizuire a poziției Uniunii în cadrul SPRFMO înainte de reuniunea anuală din 2022. Cu toate acestea, marea majoritate a deciziilor Consiliului de stabilire a poziției Uniunii în diferite ORGP la care este parte contractantă urmează să fie revizuite înainte de reuniunile anuale ale acestor ORGP din 2019. Prin urmare, pentru a promova coerența pozițiilor Uniunii în toate ORGP și pentru a sincroniza calendarul procedurilor de revizuire, este oportun să se devanseze revizuirea poziției Uniunii în cadrul SPRFMO pentru perioada 2019-2023, înlocuind astfel Decizia 9784/17.

               Decizia 9784/17 a încorporat principiile și orientările noii politici comune în domeniul pescuitului (PCP), astfel cum au fost stabilite în Regulamentul (UE) nr. 1380/2013 al Parlamentului European și al Consiliului
                  2
               , ținând cont, de asemenea, de obiectivele stabilite în Comunicarea Comisiei privind dimensiunea externă a PCP
                  3
               . În plus, aceasta a adaptat poziția Uniunii la Tratatul de la Lisabona.

               Revizuirea actuală ia în considerare, în legătură cu impactul pescuitului, Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor intitulată O strategie europeană pentru materialele plastice într-o economie circulară
                  4
               , Comunicarea comună a Înaltului Reprezentant al Uniunii pentru afaceri externe și politica de securitate și a Comisiei intitulată Guvernanța internațională a oceanelor: o agendă pentru viitorul oceanelor noastre
                  5
               , precum și concluziile Consiliului privind respectiva comunicare comună
                  6
               .

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               „Actele cu efecte juridice” includ actele care au efecte juridice în temeiul normelor de drept internațional care reglementează organismul în cauză, precum și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii
                  7
               ”.

               4.1.2.Aplicarea la cazul în discuție

               Comisia SPRFMO este un organism creat printr-un acord, și anume convenția SPRFMO.

               Actele pe care trebuie să le adopte comisia SPRFMO sunt acte cu efecte juridice. Actele vizate sunt obligatorii în temeiul dreptului internațional, în conformitate cu articolul 17 din convenția SPRFMO și pot influența în mod decisiv conținutul legislației UE, inclusiv:

               ·Regulamentul (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat
                  8
               ;

               ·Regulamentul (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului
                  9
               ; și

               ·Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe
                  10
               .

               Actele avute în vedere nu completează și nu modifică cadrul instituțional al convenției SPRFMO.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul respectiv urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la pescuit. Regulamentul (UE) nr. 1380/2013 reprezintă temeiul juridic care stabilește principiile care trebuie să se reflecte în această poziție.

               Prin urmare, temeiul juridic material al deciziei propuse este articolul 43 alineatul (2) din TFUE. Decizia urmează să înlocuiască Decizia 9784/17.

               4.3.Concluzie

               Temeiul juridic al deciziei propuse ar trebui să fie articolul 43 alineatul (2) din TFUE, coroborat cu articolul 218 alineatul (9) din TFUE.

               2019/0053 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Organizației Regionale de Gestionare a Pescuitului în Pacificul de Sud și de abrogare a Deciziei 9784/17

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Prin Decizia 2012/130/UE a Consiliului din 3 octombrie 2011
                  11
               , Uniunea a încheiat Convenția privind conservarea și gestionarea resurselor piscicole în marea liberă a Pacificului de Sud (convenția SPRFMO), care a instituit comisia SPRFMO.

               (2)Comisia SPRFMO este responsabilă pentru adoptarea măsurilor de conservare și de gestionare în vederea atingerii obiectivelor urmărite de convenția SPRFMO. Aceste măsuri ar putea deveni obligatorii pentru Uniune.

               (3)Regulamentul (UE) nr. 1380/2013 al Parlamentului European și al Consiliului
                  12
                prevede că Uniunea trebuie să garanteze faptul că activitățile de pescuit și de acvacultură sunt sustenabile din punct de vedere al mediului pe termen lung și sunt gestionate într-un mod coerent cu obiectivele de a realiza beneficii economice, sociale și de ocupare a forței de muncă și de a contribui la securitatea aprovizionării cu alimente. De asemenea, regulamentul prevede că Uniunea trebuie să aplice o abordare precauționară a gestionării pescuitului și trebuie să garanteze că exploatarea resurselor biologice marine vii duce la refacerea și menținerea populațiilor de specii recoltate peste nivelurile care permit obținerea producției maxime durabile. Acesta prevede, de asemenea, că Uniunea trebuie să ia măsuri de gestionare și de conservare pe baza celor mai bune avize științifice disponibile, să susțină dezvoltarea cunoștințelor și a avizelor științifice, să elimine treptat practicile de aruncare înapoi în mare a capturilor și să promoveze metode de pescuit care contribuie la un pescuit mai selectiv și evitarea și reducerea, în măsura posibilului, a capturilor nedorite, precum și să utilizeze metode de pescuit cu impact scăzut asupra ecosistemului marin și a resurselor piscicole. În plus, Regulamentul (UE) nr. 1380/2013 prevede în mod expres că obiectivele și principiile respective trebuie să fie aplicate de Uniune în relațiile sale externe din domeniul pescuitului.

               (4)În conformitate cu Comunicarea comună a Înaltului Reprezentant al Uniunii pentru afaceri externe și politica de securitate și a Comisiei Europene intitulată Guvernanța internațională a oceanelor: o agendă pentru viitorul oceanelor noastre
                  13
                și cu concluziile Consiliului referitoare la comunicarea comună respectivă
                  14
               , promovarea măsurilor de susținere și de sporire a eficacității organizațiilor regionale de gestionare a pescuitului (ORGP) și, după caz, îmbunătățirea guvernanței acestora sunt esențiale pentru acțiunea Uniunii în cadrul acestor foruri.

               (5)Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor intitulată O strategie europeană pentru materialele plastice într-o economie circulară
                  15
                se referă la măsuri specifice de reducere a poluării cu materiale plastice și a poluării marine, precum și la pierderea sau abandonarea în larg a uneltelor de pescuit.

               (6)Este adecvat să se stabilească poziția care urmează să fie adoptată în numele Uniunii în cadrul comisiei SPRFMO pentru perioada 2019-2023, întrucât măsurile de conservare și de executare ale SPRFMO vor fi obligatorii pentru Uniune și vor putea influența în mod decisiv conținutul legislației Uniunii, și anume Regulamentul (CE) nr. 1005/2008 al Consiliului
                  16
               ; Regulamentul (CE) nr 1224/2009 al Consiliului
                  17
               ; și Regulamentul (UE) 2017/2403 al Parlamentului European și al Consiliului
                  18
               .

               (7)Decizia 9784/17 a Consiliului nu prevede o revizuire a poziției Uniunii în cadrul comisiei SPRFMO înainte de reuniunea anuală din 2022. Cu toate acestea, marea majoritate a deciziilor Consiliului de stabilire a poziției Uniunii în diferite ORGP la care Uniunea este parte contractantă urmează să fie revizuite înainte de reuniunile anuale ale acestor ORGP din 2019. Prin urmare, pentru a promova o mai mare coerență a poziției Uniunii în toate ORGP și pentru a raționaliza procesul de revizuire, este oportun să se devanseze revizuirea Deciziei 9784/17 a Consiliului
                  19
               , să se abroge decizia respectivă și să fie înlocuită cu o nouă decizie pentru perioada 2019-2023.

               (8)Având în vedere caracterul evolutiv al resurselor piscicole în zona convenției SPRFMO și, prin urmare, necesitatea ca poziția Uniunii să țină seama de noile evoluții, inclusiv de noile informații științifice și de altă natură prezentate înainte sau în timpul reuniunilor comisiei SPRFMO, trebuie stabilite proceduri, în conformitate cu principiul cooperării loiale dintre instituțiile Uniunii prevăzut la articolul 13 alineatul (2) din TUE, pentru precizarea anuală a poziției Uniunii pentru perioada 2019-2023,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul reuniunilor Organizației regionale de gestionare a pescuitului în Pacificul de Sud (SPRFMO) este stabilită în anexa I.

               Articolul 2

               Precizarea anuală a poziției pe care Uniunea urmează să o adopte în cadrul reuniunilor comisiei SPRFMO se face în conformitate cu anexa II.

               Articolul 3

               Poziția Uniunii stabilită în anexa I este evaluată și, după caz, revizuită de către Consiliu la propunerea Comisiei cel târziu până la reuniunea anuală a Comisiei SPRFMO din 2024.

               Articolul 4

               Decizia 9784/17 din 30 mai 2017 se abrogă.

               Articolul 5

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Decizia 2012/130/UE a Consiliului din 3 octombrie 2011 privind aprobarea, în numele Uniunii Europene, a Convenției privind conservarea și gestionarea resurselor piscicole în marea liberă a Pacificului de Sud (JO L 67, 6.3.2012, p. 1).

                     (2)

                        Regulamentul (UE) nr. 1380/2013 al Parlamentului European și al Consiliului privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

                     (3)

                        COM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (8)

                        JO L 286, 29.10.2008, p. 1.

                     (9)

                        JO L 343, 22.12.2009, p. 1.

                     (10)

                        JO L 347, 28.12.2017, p. 81.

                     (11)

                        Decizia 2012/130/UE a Consiliului din 3 octombrie 2011 privind aprobarea, în numele Uniunii Europene, a Convenției privind conservarea și gestionarea resurselor piscicole în marea liberă a Pacificului de Sud (JO L 67, 6.3.2012, p. 1).

                     (12)

                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

                     (13)

                        JOIN(2016) 49 final, 10.11.2016.

                     (14)

                        7348/1/17 REV 1, 24.3.2017.

                     (15)

                        COM(2018) 28 final, 16.1.2018.

                     (16)

                        Regulamentul (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (JO L 286, 29.10.2008, p. 1).

                     (17)

                        Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).

                     (18)

                        Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe și de abrogare a Regulamentului (CE) nr. 1006/2008 al Consiliului (JO L 347, 28.12.2017, p. 81).

                     (19)

                        Decizia Consiliului din 30 mai 2017 de stabilire a poziției care urmează să fie adoptată, în numele Uniunii Europene, în cadrul Organizației regionale de gestionare a pescuitului în Pacificul de Sud (SPRFMO) și de abrogare a Deciziei Consiliului din 25 octombrie 2012 privind stabilirea poziției care urmează să fie adoptată de Uniune în cadrul Organizației regionale de gestionare a pescuitului în Pacificul de Sud.

    ---documentbreak---

               COMISIA EUROPEANĂ
            Bruxelles, 6.3.2019
            COM(2019) 97 final
            ANEXE
            la
            propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Organizației Regionale de Gestionare a Pescuitului în Pacificul de Sud și de abrogare a Deciziei 9784/17

               ANEXA I

               Poziția care urmează să fie adoptată în numele Uniunii în cadrul Organizației regionale de gestionare a pescuitului în Pacificul de Sud (SPRFMO)

               1.PRINCIPII

               În cadrul SPRFMO, Uniunea:

               a) acționează în conformitate cu obiectivele și cu principiile urmărite de Uniune în cadrul politicii comune în domeniul pescuitului (PCP), în special printr-o abordare precauționară și vizând obținerea producției maxime durabile astfel cum este prevăzută la articolul 2 alineatul (2) din Regulamentul (UE) nr. 1380/2013, pentru a promova implementarea unei abordări ecosistemice în gestionarea pescuitului, pentru a evita și reduce, în măsura posibilului, capturile nedorite și pentru a elimina treptat practica aruncării înapoi în mare a capturilor, precum și pentru a reduce la minimum impactul activităților de pescuit asupra ecosistemelor marine și a habitatelor acestora, precum și, prin promovarea în Uniune a unui pescuit competitiv și viabil din punct de vedere economic, pentru a garanta un nivel de trai decent pentru cei care depind de activitățile de pescuit, ținând seama de interesul consumatorilor;

               b) depune eforturi în vederea unei implicări corespunzătoare a părților interesate în faza de pregătire a măsurilor SPRFMO și se asigură că măsurile adoptate în cadrul SPRFMO sunt în conformitate cu obiectivele convenției SPRFMO;

               c) garantează că măsurile adoptate în cadrul SPRFMO respectă legislația internațională și, în special, prevederile Convenției ONU din 1982 asupra dreptului mării, ale Acordului ONU din 1995 în legătură cu conservarea și gestionarea populațiilor transzonale și a stocurilor de pești mari migratori, ale Acordului din 1993 privind promovarea respectării măsurilor internaționale de conservare și gestionare de către navele de pescuit în marea liberă și a Acordului din 2009 al Organizației Națiunilor Unite pentru Alimentație și Agricultură privind măsurile de competența statului portului;

               d) promovează poziții coerente cu cele mai bune practici ale organizațiilor regionale de gestionare a pescuitului (ORGP) din aceeași zonă;

               e) urmărește consecvența și crearea de sinergii cu politica urmărită de Uniune în cadrul relațiilor bilaterale cu țări terțe în domeniul pescuitului și asigură coerența cu celelalte politici ale sale, în special în materie de relații externe, ocuparea forței de muncă, mediu, comerț, dezvoltare, cercetare și inovare;

               f)garantează respectarea angajamentelor internaționale ale Uniunii;

               g) respectă concluziile Consiliului din 19 martie 2012 referitoare la Comunicarea Comisiei privind dimensiunea externă a politicii comune în domeniul pescuitului
                  1
               ;

               h) urmărește să creeze condiții de concurență echitabile pentru flota din Uniune în zona convenției SPRFMO, pe baza acelorași principii și standarde ca cele aplicabile în temeiul dreptului Uniunii, și să promoveze punerea în aplicare uniformă a respectivelor principii și standarde;

               i) este în conformitate cu Comunicarea comună a Înaltului Reprezentant al Uniunii pentru afaceri externe și politica de securitate și a Comisiei Europene intitulată Guvernanța internațională a oceanelor: o agendă pentru viitorul oceanelor noastre
                  2
                și cu concluziile Consiliului referitoare la comunicarea comună respectivă
                  3
               , și promovează măsuri de susținere și de sporire a eficacității SPRFMO, iar acolo unde este cazul, de ameliorare a guvernanței și a performanței acesteia (în special în ceea ce privește știința, conformitatea, transparența și procesul decizional) ca o contribuție la gestionarea durabilă a oceanelor în toate dimensiunile sale;

               j) promovează coordonarea dintre ORGP și convențiile maritime regionale și cooperarea cu organizațiile mondiale, după caz, în cadrul mandatelor acestora, dacă este adecvat;

               k)promovează mecanisme de cooperare între organizațiile regionale care nu se ocupă de pescuitul de ton, similare cu așa-numitul proces Kobe pentru ORGP privind tonul.

               2.ORIENTĂRI

               Uniunea depune eforturi, dacă este necesar, pentru a sprijini adoptarea de către SPRFMO a următoarelor acțiuni:

               a) măsuri de conservare și de gestionare a resurselor piscicole din zona convenției pe baza celor mai bune avize științifice disponibile, inclusiv capturi totale admisibile (TAC) și cote sau reglementarea efortului pentru resursele biologice marine vii reglementate de SPRFMO, care să ducă la obținerea în mod progresiv, printr-o creștere incrementală, a ratei de exploatare pentru producția maximă durabilă până cel târziu în 2020. Dacă este necesar, respectivele măsuri de conservare și gestionare includ măsuri specifice pentru stocurile care sunt afectate de pescuitul excesiv în vederea menținerii efortului de pescuit în conformitate cu posibilitățile de pescuit disponibile;

               b) măsuri de prevenire, descurajare și eliminare a pescuitului ilegal, nedeclarat și nereglementat (INN) în zona convenției, inclusiv introducerea navelor pe lista INN;

               c) măsuri de monitorizare, de control și de supraveghere în zona convenției, pentru a asigura eficiența controalelor și respectarea măsurilor adoptate în cadrul SPRFMO;

               d) măsuri de reducere la minimum a impactului negativ al activităților de pescuit asupra biodiversității și ecosistemelor marine și asupra habitatelor acestora, inclusiv măsuri de reducere a poluării marine și de prevenire a evacuării de materiale plastice în mare și de reducere a impactului materialelor plastice prezente în mare asupra biodiversității și ecosistemelor marine, măsuri de protecție a ecosistemelor marine vulnerabile în zona convenției SPRFMO în conformitate cu convenția SPRFMO și cu Orientările internaționale pentru gestionarea pescuitului de adâncime în marea liberă ale Organizației Națiunilor Unite pentru Alimentație și Agricultură (FAO), precum și măsuri de evitare și de reducere pe cât posibil a capturilor nedorite, inclusiv în special a speciilor marine vulnerabile, și de eliminare treptată a practicii de aruncare înapoi în mare a capturilor;

               e)măsuri de reducere a impactului uneltelor de pescuit abandonate, pierdute sau aruncate în alt mod în ocean și de facilitare a identificării și recuperării unor astfel de unelte;

               f) măsuri care vizează interzicerea activităților de pescuit desfășurate exclusiv în scopul recoltării înotătoarelor de rechin și care să prevadă ca toți rechinii să fie debarcați cu toate înotătoarele atașate în mod natural;

               h)recomandări, acolo unde este relevant și în măsura permisă de documentele constitutive relevante, de încurajare a implementării Convenției privind munca în domeniul pescuitului a Organizației Internaționale a Muncii (OIM);

               i)abordări comune cu alte ORGP, dacă este cazul, în special cu cele implicate în gestionarea pescuitului din aceeași regiune;

               j) măsuri tehnice suplimentare pe baza avizelor organismelor subsidiare și ale grupurilor de lucru ale SPRFMO.

               ANEXA II

               Precizarea anuală a poziției care urmează să fie adoptată de Uniune

               în cadrul reuniunilor Organizației regionale de gestionare a pescuitului în Pacificul de Sud

               Înainte de fiecare reuniune a comisiei SPRFMO, când organismul în cauză este convocat să adopte decizii cu efecte juridice asupra Uniunii, se iau măsurile necesare astfel încât poziția care urmează a fi exprimată în numele Uniunii să țină cont de ultimele informații relevante, atât din punct de vedere științific, cât și din alte puncte de vedere, transmise Comisiei Europene, în conformitate cu principiile și orientările stabilite în anexa I.

               În acest sens și pe baza informațiilor menționate, Comisia Europeană transmite în scris Consiliului sau grupurilor sale de pregătire, cu suficient timp înainte de fiecare reuniune a comisiei SPRFMO, un document scris care prezintă în detaliu propunerea de precizare a poziției Uniunii, în vederea dezbaterii și a adoptării detaliilor referitoare la poziția care urmează să fie exprimată în numele Uniunii.

               În cazul în care, în cadrul unei reuniuni a comisiei SPRFMO nu se poate ajunge la un acord, inclusiv la fața locului, astfel încât poziția Uniunii să ia în considerare noile elemente, se sesizează Consiliul sau grupurile sale de pregătire cu privire la chestiunea respectivă.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016.

                     (3)

                        7348/1/17 REV 1, 24.3.2017.


               COMISIA EUROPEANĂ
            Bruxelles, 3.6.2019
            COM(2019) 262 final
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul Consiliului Organizației Mondiale a Vămilor în legătură cu o recomandare a OMV în temeiul articolului 16 de modificare a Sistemului armonizat

               EXPUNERE DE MOTIVE

               1.
                     Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Consiliului Organizației Mondiale a Vămilor în legătură cu adoptarea preconizată a unei propuneri de recomandare privind modificarea Nomenclaturii Sistemului armonizat (SA).

               2.
                     Contextul propunerii

               2.1.
                     Convenția internațională privind Sistemul armonizat de denumire și codificare a mărfurilor

               Convenția internațională privind Sistemul armonizat de denumire și codificare a mărfurilor („acordul”) urmărește să faciliteze comerțul internațional și colectarea, compararea și analiza statisticilor, în special a celor referitoare la comerțul internațional. Convenția include ca anexă Nomenclatura SA, un sistem internațional armonizat care permite țărilor participante să clasifice mărfurile comercializate pe o bază comună, în scopuri vamale. În special, Nomenclatura SA include descrierea mărfurilor, care apare sub formă de poziții și subpoziții, și codurile numerice aferente, pe baza unui sistem format dintr-un cod de 6 cifre. Nomenclatura SA este revizuită o dată la cinci ani
                  1
               . Ea este aplicată de peste 190 de administrații din întreaga lume; în consecință, mai mult de 98 % din toate mărfurile care fac obiectul schimburilor comerciale în lume sunt clasificate în conformitate cu aceasta.

               Acordul a intrat în vigoare la 1 ianuarie 1988.

               Uniunea Europeană și toate statele membre sunt părți la acord
                  2
               .

               2.2.
                     Organizația Mondială a Vămilor (OMV)

               Organizația Mondială a Vămilor (OMV), creată în 1952 sub forma Consiliului de Cooperare Vamală, este un organism interguvernamental independent a cărui misiune este de a spori eficacitatea și eficiența administrațiilor vamale. OMV pune la dispoziția membrilor săi o serie de convenții și alte instrumente internaționale, precum și servicii de asistență tehnică și formare. OMV reprezintă în prezent 182 de administrații vamale de pe mapamond.

               Organul de conducere al OMV este Consiliul, care se bazează, pentru a-și îndeplini misiunea, pe competențele și abilitățile unui secretariat și ale unei serii de comitete tehnice și consultative.

               Comitetul tehnic, din cadrul OMV, responsabil cu activitatea pregătitoare legată de acord este Comitetul SA. Principalele sarcini ale Comitetului SA sunt următoarele:

               ·de a asigura o interpretare și o aplicare uniforme ale textelor juridice referitoare la Sistemul armonizat, inclusiv prin soluționarea litigiilor legate de clasificare dintre părțile contractante, facilitând astfel comerțul;

               ·de a propune amendamente și actualizări ale Sistemului armonizat care să reflecte evoluțiile din domeniul tehnologiei și modificările configurațiilor schimburilor comerciale, precum și alte necesități ale utilizatorilor Sistemului armonizat;

               ·de a promova aplicarea la scară largă a Sistemului armonizat și de a examina întrebările generale și chestiunile de politică legate de aceasta.

               Consiliul OMV examinează propunerile de amendamente la acord, pregătite de Comitetul SA, și le poate recomanda părților contractante. Amendamentele recomandate de Consiliul OMV se consideră acceptate dacă niciuna dintre părțile contractante nu prezintă nicio obiecție într-o perioadă de șase luni după ce le-au fost notificate.

               Pozițiile care urmează să fie adoptate de Uniune în cadrul OMV cu privire la SA sunt coordonate cu statele membre. Uniunea și statele sale membre dețin împreună un singur vot în Consiliul OMV.

               2.3.
                     Actul avut în vedere al Consiliului OMV

               Cu ocazia sesiunilor 133 și 134 (27-29 iunie 2019), Consiliul OMV urmează să adopte Recomandarea în temeiul articolului 16 din Convenția SA referitoare la amendamentele la Nomenclatura Sistemului armonizat („actul preconizat”). Nomenclatura SA revizuită va intra în vigoare în 2022.

               Pregătirea recomandării a avut loc în perioada 19-29 martie 2019, în cadrul celei de-a șaizeci și treia sesiuni a Comitetului SA.

               Proiectul de recomandare include 355 de seturi de amendamente la Nomenclatura SA, care sunt destinate să reflecte evoluția modelelor comerciale, dezvoltarea de noi tehnologii și necesitatea de a moderniza sau adapta nomenclatura la mediul său. În special, amendamentele propuse:

               –simplifică nomenclatura prin eliminarea rubricilor și a subpozițiilor cu un volum redus al schimburilor comerciale, menținând astfel codul SA la zi și actualizat în funcție de evoluția produselor;

               –facilitează clasificarea în conformitate cu standardele internaționale aplicabile sau luând în considerare produse noi sau evoluția compoziției produselor (produse de terapie celulară, imprimante 3D, dispozitive de afișare plate, iaurt, produse alimentare pe bază de insecte, ulei de măsline virgin, noi produse din tutun, drone, semiconductori și transductoare etc.);

               –aliniază mai bine versiunile în limbile franceză și engleză ale nomenclaturii pentru a asigura aplicarea uniformă și a reduce divergențele existente sau potențiale în materie de clasificare;

               –facilitează lupta împotriva fraudei și a comerțului ilegal și protecția sănătății și a mediului prin crearea de poziții și subpoziții în diverse domenii (diamante sintetice, produse chimice, bunuri culturale, fentanil, deșeuri etc.).

               Propunerile au fost prezentate de organizații internaționale (Procesul Kimberley, Convenția FAO, Convenția de la Basel și Convenția de la Rotterdam, Consiliul Internațional pentru Uleiul de Măsline etc.), de părțile contractante și de secretariatul OMV. Printre amendamente, se numără mai multe propuneri prezentate de UE (de exemplu, plăci fotosensibile și termosensibile, țesături laminate, bărci gonflabile, textile electronice, fibre de sticlă, imprimante 3D, ceramică refractară, mașini de forjat, iaurt, nota 3 de la capitolul 27, creioane flexibile).

               Proiectul de recomandare este inclus în anexa R la raportul celei de-a 63-a reuniuni a Comitetului SA din martie 2019 (Doc. NC2626B1b-HSC/63/martie 2019).

               3.
                     Poziția care urmează să fie adoptată în numele Uniunii

               Poziția propusă urmărește să exprime sprijin pentru proiectul de recomandare cu privire la modificarea Nomenclaturii SA.

               Este important ca UE să adopte o astfel de recomandare, deoarece aceasta vizează actualizarea și modernizarea nomenclaturii SA și simplificarea și facilitarea clasificării produselor. De asemenea, este important de remarcat faptul că UE a fost unul dintre principalii contribuitori la acest exercițiu de modernizare, deoarece a prezentat o mare parte a propunerilor în acest sens în cadrul acestui ciclu de revizuire.

               Au avut loc consultări în mod constant cu statele membre în cadrul Grupului de experți în domeniul vamal — SA/coordonarea cu OMV și în cadrul Consiliului, și, când a fost necesar, cu serviciile Comisiei.

               În ceea ce privește amendamentul referitor la noile categorii de produse din tutun, poziția UE a fost stabilită printr-o decizie a Consiliului înainte de sesiunea de mai sus a Comitetului SA
                  3
               . Întrucât decizia Consiliului s-a abătut de la propunerea Comisiei, Comisia a făcut o declarație
                  4
                prin care a reamintit activitatea desfășurată în prezent de Convenția-cadru a OMS pentru controlul tutunului privind natura emisiilor produse de noile categorii de produse din tutun și faptul că este posibil să fie necesar ca rezultatele să fie abordate într-o etapă ulterioară, dacă există noi dovezi relevante pentru evaluarea caracteristicilor obiective și a proprietăților acestor produse în scopuri vamale.

               Prin urmare, poziția propusă este următoarea:

               –În ceea ce privește recomandarea, Uniunea ar trebui să sprijine adoptarea recomandării.

               –După cum va fi cazul, Uniunea ar trebui, de asemenea, să sprijine noi modificări de redactare care ar putea fi propuse de secretariatul OMV.

               Poziția propusă a UE este în concordanță cu politica vamală și cu jurisprudența constantă a Curții de Justiție a Uniunii Europene de a clasifica mărfurile la import în conformitate cu caracteristicile și proprietățile lor obiective.

               Poziția propusă este necesară pentru ca UE să poată exprima o poziție în cadrul următorului Consiliu OMV.

               4.
                     Temei juridic

               4.1.1.
                     Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  5
               .

               Prin urmare, temeiul juridic procedural pentru decizia propusă de stabilire a poziției care urmează să fie adoptată în numele Uniunii și privind actul avut în vedere este articolul 218 alineatul (9) din TFUE.

               4.1.2.
                     Aplicarea la cazul în discuție

               Consiliul OMV este un organism instituit printr-un acord, și anume Convenția de instituire a Consiliului de Cooperare Vamală din 15 decembrie 1950. Acesta este organismul responsabil, în temeiul Convenției internaționale privind Sistemul armonizat de denumire și codificare a mărfurilor, de emiterea de recomandări către părțile contractante pentru modificarea acestei convenții.

               Este de așteptat ca, în conformitate cu articolul 16 din Convenția privind SA, Consiliul OMV să recomande părților contractante la SA un amendament la anexa la convenția menționată (Nomenclatura SA) în cadrul reuniunii sale din luna iunie, care va fi considerată acceptată în termen de șase luni, cu excepția cazului în care vreuna dintre părțile contractante prezintă obiecții. Odată intrate în vigoare, amendamentele acceptate sunt obligatorii în temeiul dreptului internațional pentru toate părțile contractante, iar nomenclatura tarifară/statistică a fiecărei părți contractante trebuie să fie adusă în conformitate cu sistemul armonizat modificat. Odată acceptată, recomandarea va fi inclusă în legislația UE, și anume: Anexa 1 la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun. Motivul este faptul că la articolul 1 alineatul (2) litera (a) din regulamentul menționat se prevede că „(2)  Nomenclatura Combinată cuprinde: (a) nomenclatura Sistemului Armonizat;”

               Actul avut în vedere nu completează și nici nu schimbă cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.
                     Temeiul juridic material

               4.2.1.
                     Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.
                     Aplicarea la cazul în discuție

               Întrucât obiectivul și conținutul principale ale actului avut în vedere sunt legate de uniunea vamală, temeiul juridic material al deciziei propuse este articolul 28 alineatul (1) din TFUE.

               4.3. Concluzie

               Temeiul juridic al deciziei propuse ar trebui să fie articolul 28 alineatul (1) din TFUE, coroborat cu articolul 218 alineatul (9) din TFUE.

               5.
                     Implicațiile bugetare

               Propunerea nu are implicații asupra bugetului Uniunii Europene.

               6.
                     Publicarea actului avut în vedere

               Niciuna

               2019/XXX (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul Consiliului Organizației Mondiale a Vămilor în legătură cu o recomandare a OMV în temeiul articolului 16 de modificare a Sistemului armonizat

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 28 alineatul (1), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)
                     Convenția internațională privind Sistemul armonizat de denumire și codificare a mărfurilor („acordul”), încheiată de Uniune prin Decizia 87/369 a Consiliului
                  61, a intrat în vigoare la 1 ianuarie 1988.

               (2)
                     În temeiul articolului 7 din acord, Comitetul Sistemului armonizat poate pregăti pentru Consiliul OMV propuneri de modificare a Nomenclaturii SA. În temeiul articolului 16 din acord, Consiliul OMV poate recomanda  modificarea respectivă părților contractante.

               (3)
                     Este de așteptat ca Consiliul OMV să ia o decizie cu privire la o recomandare adresată părților contractante în vederea unei modificări a Nomenclaturii SA în cadrul sesiunilor sale din iunie. O astfel de recomandare va fi adoptată pe baza unei propuneri pregătite de Comitetul Sistemului armonizat și finalizată în cadrul celei de-a 63-a reuniuni a acestuia în perioada 19-29 martie 2019. Ea va intra în vigoare la data de 1 ianuarie 2022.

               (4)
                     Este extrem de important ca Nomenclatura SA să fie actualizată în funcție de evoluția modelelor comerciale și de dezvoltarea de noi tehnologii și să reflecte cât mai fidel posibil nevoile utilizatorilor. Recomandarea propusă include numeroase seturi de amendamente care iau în considerare necesitatea de a moderniza sau adapta nomenclatura la mediul său.

               (5)
                     Dat fiind că recomandarea de modificare a Nomenclaturii SA trebuie să fie adoptată de Consiliul OMV, este necesar să se stabilească poziția care urmează să fie adoptată în numele Uniunii, întrucât, odată acceptată în temeiul articolului 16 din acord, recomandarea va fi obligatorie pentru Uniune și va putea să influențeze în mod decisiv conținutul dreptului Uniunii, respectiv anexa 1 la Regulamentul (CEE) nr. 2658/87 al Consiliului
                  72.

               (6)
                     O poziție parțială a UE care urmează să fie adoptată în cadrul OMV a fost deja instituită înainte de cea de-a 63-a reuniune a Comitetului Sistemului armonizat 3
                  83.

               (7)
                     Este adecvat să se sprijine proiectul de modificare a Nomenclaturii SA, precum și orice modificări minore de redactare care pot fi considerate necesare,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul sesiunilor Consiliului OMV din iunie 2019 este de a sprijini proiectul de recomandare privind modificarea Sistemului Armonizat, în temeiul articolului 16, care figurează în anexa R la Documentul N2626B1b (Raportul HSC/63/martie 2019).

               Reprezentanții Uniunii pot conveni asupra unor modificări minore de redactare a proiectului de recomandare în temeiul articolului 16, în lumina evoluțiilor din cadrul viitoarelor sesiuni ale Consiliului OMV, în consultare cu statele membre sau în cadrul reuniunilor de coordonare la fața locului, fără o altă decizie a Consiliului.

               Articolul 2

               Prezenta decizie se adresează Comisiei.

               Adoptată la Bruxelles,

                  Pentru Consiliu

                  Președintele

                     (1)

                        De când a fost introdusă, în 1988, Nomenclatura SA a fost revizuită de cinci ori. Aceste revizuiri au intrat în vigoare în 1996, 2002, 2007, 2012 și 2017.

                     (2)

                        Decizia 87/369 a Consiliului din 7 aprilie 1987 privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia (JO L 198, 20.7.1987, p. 1).

                     (3)

                        ST 7138 2019 INIT, Decizia Consiliului privind poziția care trebuie adoptată în numele Uniunii Europene în cadrul Organizației Mondiale a Vămilor în ceea ce privește Sistemul armonizat.

                     (4)

                        ST 7208 2019 ADD 1, Decizia Consiliului privind poziția care trebuie adoptată în numele Uniunii Europene în cadrul Organizației Mondiale a Vămilor în ceea ce privește Sistemul armonizat - adoptare - declarație a Comisiei.

                     (5)

                        Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctele 61-64.

                     (6)
                  1
                        Decizia 87/369/CEE a Consiliului din 7 aprilie 1987 privind încheierea Convenției internaționale privind Sistemul armonizat de denumire și codificare a mărfurilor, precum și a protocolului de modificare a acesteia (JO L 198, 20.7.1987, p. 1).

                     (7)
                  2
                        Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7/9/1987, p. 1).

                     (8)
                  3
                        ST 7138 2019 INIT, Decizia Consiliului privind poziția care trebuie adoptată în numele Uniunii Europene în cadrul Organizației Mondiale a Vămilor în ceea ce privește Sistemul armonizat. ST 7208 2019 ADD 1, Decizia Consiliului privind poziția care trebuie adoptată în numele Uniunii Europene în cadrul Organizației Mondiale a Vămilor în ceea ce privește Sistemul armonizat - adoptare - declarație de către Comisie.


               COMISIA EUROPEANĂ
            Bruxelles, 14.11.2019
            COM(2019) 586 final
            Propunere de
            DECIZIE A CONSILIULUI
            privind semnarea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  În temeiul articolului 6 alineatul (2) din Actul de aderare, Croația s-a angajat să adere la acordurile încheiate sau semnate de Uniune și de statele membre cu țări terțe. Printre aceste acorduri se numără Acordul privind transportul aerian dintre Statele Unite ale Americii, Uniunea Europeană și statele membre ale acesteia, Islanda și Norvegia (denumit în continuare „Acordul cvadripartit”), care extinde domeniul de aplicare al Acordului privind transportul aerian între Statele Unite ale Americii și Comunitatea Europeană și statele membre ale acesteia (denumit în continuare „ATA UE-SUA”) la aceste două țări.

                  Această dispoziție prevede, de asemenea, că aderarea Croației la aceste acorduri se aprobă prin încheierea unui protocol la acorduri între Consiliu, hotărând în unanimitate în numele statelor membre, și țările terțe în cauză. În plus, Comisia negociază protocoalele respective în numele statelor membre.

                  În consecință, Comisia a negociat un protocol de modificare a Acordului cvadripartit pentru a prevedea aderarea Croației la respectivul acord.

                  Obiectivul prezentei propuneri este de a obține o decizie a Consiliului, întemeiată pe articolul 218 alineatul (5) din Tratatul privind funcționarea Uniunii Europene („TFUE”) și pe articolul 6 alineatul (2) din Actul de aderare, de autorizare a semnării protocolului în numele Uniunii și al statelor membre și a aplicării sale cu titlu provizoriu de către acestea, în conformitate cu articolul 6 din protocol, sub rezerva încheierii sale la o dată ulterioară.

               •Contextul general

               Angajamentul asumat de Croația în temeiul articolului 6 alineatul (2) din Actul de aderare se aplică, de asemenea, ATA UE-SUA și Acordului auxiliar dintre Uniunea Europeană și statele sale membre, Islanda și Norvegia, care reglementează relația dintre aceste părți în temeiul Acordului cvadripartit.

               În consecință, Comisia a negociat de asemenea protocoale de modificare a acordurilor respective pentru a prevedea aderarea Croației la acestea. Propunerile de decizii ale Consiliului privind semnarea și aplicarea provizorie, precum și încheierea acestor protocoale, sunt prezentate în paralel cu prezenta propunere, la fel ca propunerea de decizie a Consiliului privind încheierea protocolului de modificare a Acordului cvadripartit.

               •Coerența cu dispozițiile existente în domeniul de politică

               ATA UE-SUA a fost primul acord cuprinzător privind transportul aerian cu un partener-cheie al Uniunii în domeniul aviației. Acesta este cel mai important acord de transport aerian din lume, asigurând peste 80 de milioane de locuri pe an și, ca atare, reprezintă piatra de temelie a politicii externe a Uniunii în domeniul aviației. Importanța acordului a crescut prin extinderea sa la Islanda și Norvegia prin intermediul Acordului cvadripartit. Protocolul va permite Croației să beneficieze de acordul respectiv.

               •Coerența cu dispozițiile existente în domeniul propunerii

               Protocolul permite Croației să își îndeplinească obligația care îi revine în temeiul articolului 6 alineatul (2) din Actul de aderare de a adera la Acordul cvadripartit.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Articolul 100 alineatul (2) coroborat cu articolul 218 alineatul (5) din TFUE și articolul 6 alineatul (2) al doilea paragraf din Actul de aderare.

               •Subsidiaritate (în cazul competențelor neexclusive)

                Protocolul va permite Croației să beneficieze de Acordul cvadripartit, care creează condiții egale și uniforme pentru accesul pe piață și servește drept bază pentru noi modalități de cooperare și de convergență în materie de reglementare în domenii esențiale pentru operarea eficientă, în condiții de siguranță și de securitate a serviciilor aeriene. Aceste modalități pot fi convenite numai la nivelul Uniunii.

               •Proporționalitate

                  Protocolul se limitează la chestiunea aflată în discuție, și anume aderarea Croației la Acordul cvadripartit, și nu abordează alte probleme.

               •Alegerea instrumentului

                  Acord internațional.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea reglementărilor și simplificarea

                  Nu se aplică.

               •Drepturi fundamentale

                  Nu se aplică.

               4.IMPLICAȚII BUGETARE

                  Propunerea nu are implicații asupra bugetului Uniunii.

               5.ALTE ELEMENTE

               •Rezumatul acordului propus

                  Protocolul este alcătuit dintr-un text principal care prevede aderarea Croației la Acordul cvadripartit și modificările corespunzătoare ale acestui acord și dintr-o declarație comună privind autentificarea versiunilor lingvistice suplimentare.

               Propunere de

               DECIZIE A CONSILIULUI

               privind semnarea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),

               având în vedere Actul de aderare a Croației, în special articolul 6 alineatul (2) al doilea paragraf,

               având în vedere propunerea Comisiei Europene,

               întrucât:

               (1)Comisia a negociat un Protocol de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a ține seama de aderarea Republicii Croația la Uniunea Europeană (denumit în continuare „protocolul”), în conformitate cu Decizia 13351/12 a Consiliului din 14 septembrie 2012 de autorizare a Comisiei în vederea începerii negocierilor.

               (2)Negocierile au fost încheiate cu succes prin parafarea protocolului la data de 8 martie 2019.

               (3)Protocolul trebuie semnat și aplicat cu titlu provizoriu de către Uniune și statele sale membre, în conformitate cu articolul 6, sub rezerva încheierii sale la o dată ulterioară,

               ADOPTĂ PREZENTA DECIZIE:

               Articolul 1

               Se autorizează semnarea, în numele Uniunii și al statelor sale membre, a Protocolului de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană (denumit în continuare „protocolul”), sub rezerva încheierii respectivului protocol.

               Textul protocolului este atașat la prezenta decizie.

               Articolul 2

               Președintele Consiliului este autorizat să desemneze persoana sau persoanele împuternicite să semneze protocolul în numele Uniunii și al statelor membre ale acesteia.

               Articolul 3

               Până la intrarea sa în vigoare, protocolul se aplică cu titlu provizoriu de către Uniune și statele sale membre în conformitate cu articolul 6 din protocol.

               Articolul 4

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

    ---documentbreak---

               COMISIA EUROPEANĂ
            Bruxelles, 14.11.2019
            COM(2019) 586 final
            ANEXE
            la
            Propunerea de Decizie a Consiliului
            privind semnarea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană

               Anexa 1

               PROTOCOL

               de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană

               STATELE UNITE ALE AMERICII (denumite în continuare „Statele Unite”),

               ca primă parte,

               REPUBLICA AUSTRIA,

               REGATUL BELGIEI,

               REPUBLICA BULGARIA,

               REPUBLICA CROAȚIA,

               REPUBLICA CIPRU,

               REPUBLICA CEHĂ,

               REGATUL DANEMARCEI,

               REPUBLICA ESTONIA,

               REPUBLICA FINLANDA,

               REPUBLICA FRANCEZĂ,

               REPUBLICA FEDERALĂ GERMANIA,

               REPUBLICA ELENĂ,

               UNGARIA,

               IRLANDA,

               REPUBLICA ITALIANĂ,

               REPUBLICA LETONIA,

               REPUBLICA LITUANIA,

               MARELE DUCAT AL LUXEMBURGULUI,

               MALTA,

               REGATUL ȚĂRILOR DE JOS,

               REPUBLICA POLONĂ,

               REPUBLICA PORTUGHEZĂ,

               ROMÂNIA,

               REPUBLICA SLOVACĂ,

               REPUBLICA SLOVENIA,

               REGATUL SPANIEI,

               REGATUL SUEDIEI,

               REGATUL UNIT AL MARII BRITANII ȘI IRLANDEI DE NORD,

               părți la Tratatul privind Uniunea Europeană și la Tratatul privind funcționarea Uniunii Europene și state membre ale Uniunii Europene (denumite în continuare „statele membre”),

               și

               UNIUNEA EUROPEANĂ,

               ca a doua parte,

               ISLANDA,

               ca a treia parte și

               REGATUL NORVEGIEI (denumit în continuare „Norvegia”),

               ca a patra parte,

               având în vedere aderarea Republicii Croația la Uniunea Europeană la 1 iulie 2013,

               CONVIN DUPĂ CUM URMEAZĂ:

               Articolul 1

               Acordul privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011 (denumit în continuare „Acordul din 2011”) se aplică Republicii Croația, în calitate de stat membru al Uniunii Europene.

               Articolul 2

               Articolul 2 din Acordul din 2011 se elimină în întregime și se înlocuiește cu următorul text:

               „ARTICOLUL 2

               Aplicarea acordului privind transportul aerian astfel cum a fost modificat prin protocoale

               și a anexei la prezentul acord

               Dispozițiile Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007 (denumit în continuare „Acordul privind transportul aerian”), astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010 și modificat ulterior prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană, semnat la data de ________ 2019 (denumite în continuare „protocoalele”), care sunt incluse prin trimitere, se aplică tuturor părților la prezentul acord, sub rezerva anexei la prezentul acord. Dispozițiile Acordului privind transportul aerian, astfel cum a fost modificat prin protocoale, se aplică Islandei și Norvegiei ca și cum acestea ar fi state membre ale Uniunii Europene, astfel că Islanda și Norvegia au toate drepturile și obligațiile care le revin statelor membre în temeiul respectivului acord. Dispozițiile anexei la prezentul acord fac parte integrantă din acesta.”

               Articolul 3

               Toate trimiterile la „protocol” din anexa la Acordul din 2011 se înlocuiesc cu trimiteri la „protocoale”.

               Articolul 4

               Punctul 6 din anexa la Acordul din 2011 se elimină în întregime și se înlocuiește cu următorul text:

               „6. Textul secțiunii 3 din anexa I la Acordul privind transportul aerian, astfel cum a fost modificat prin protocoale, se înlocuiește cu textul următor:

               «În pofida articolului 3 din prezentul acord, companiile aeriene din SUA nu au dreptul de a furniza servicii de transport exclusiv de mărfuri care nu fac parte dintr-un serviciu care deservește Statele Unite, cu destinație sau cu plecare din statele membre, excepție făcând cele cu destinație sau cu plecare din Republica Cehă, Republica Croația, Republica Franceză, Republica Federală Germania, Marele Ducat al Luxemburgului, Malta, Republica Polonă, Republica Portugalia, Republica Slovacă, Islanda și Regatul Norvegiei.»”

               Articolul 5

               Prezentul protocol intră în vigoare la ultima dintre datele următoare:

               1. data intrării în vigoare a Acordului din 2011;

               2. data intrării în vigoare a Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană, semnat la data de ________ 2019; și

               3. la o lună de la data ultimei note din schimbul de note diplomatice dintre părți care confirmă că s-au încheiat toate procedurile necesare pentru intrarea în vigoare a prezentului protocol.

               Articolul 6

               Până la intrarea în vigoare a prezentului protocol, părțile convin să îl aplice cu titlu provizoriu în măsura permisă de legislația națională aplicabilă, începând de la data semnării.

               Încheiat la …, în patru exemplare, la data de … 2019.

               Pentru Statele Unite ale Americii:

               Pentru Republica Austria,

               Regatul Belgiei,

               Republica Bulgaria,

               Republica Croația,

               Republica Cipru,

               Republica Cehă,

               Regatul Danemarcei,

               Republica Estonia,

               Republica Finlanda,

               Republica Franceză,

               Republica Federală Germania,

               Republica Elenă,

               Ungaria,

               Irlanda,

               Republica Italiană,

               Republica Letonia,

               Republica Lituania,

               Marele Ducat al Luxemburgului,

               Malta,

               Regatul Țărilor de Jos,

               Republica Polonă,

               Republica Portugheză,

               România,

               Republica Slovacă,

               Republica Slovenia,

               Regatul Spaniei,

               Regatul Suediei,

               Regatul Unit al Marii Britanii și Irlandei de Nord și

               Uniunea Europeană:

               Pentru Islanda:

               Pentru Regatul Norvegiei:

               Anexa 2

               Declarație comună

               Reprezentanții Statelor Unite ale Americii, ai Uniunii Europene și ai statelor membre ale acesteia, ai Islandei și ai Regatului Norvegiei au confirmat faptul că textul Protocolului de modificare a Acordului privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, pentru a se ține seama de aderarea Republicii Croația la Uniunea Europeană, semnat la data de ______ 2019 (denumit în continuare «protocolul»), trebuie autentificat în alte limbi, fie printr-un schimb de scrisori între părți, anterior semnării protocolului, fie printr-o decizie a comitetului mixt, ulterior semnării protocolului.

               Reprezentanții au confirmat, de asemenea, faptul că sintagma «alte limbi» din textul declarației comune care face parte din Acordul privind transportul aerian dintre Statele Unite ale Americii, ca primă parte, Uniunea Europeană și statele membre ale acesteia, ca a doua parte, Islanda, ca a treia parte, și Regatul Norvegiei, ca a patra parte, semnat la 16 și 21 iunie 2011, include limbile statelor membre care aderă la Uniunea Europeană.

               Prezenta declarație comună face parte integrantă din protocol.

               Pentru Statele Unite ale Americii:

                     Pentru Uniunea Europeană

               și statele membre ale acesteia:

               Pentru Islanda:

                     Pentru Regatul Norvegiei: